**ELŐTERJESZTÉS**



BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETÉNEK

**2024. április 25-i nyilvános ülésére**

**TÁRGY:**

**Jelentés a lejárt határidejű határozatok végrehajtásáról, tájékoztató a két ülés közötti fontosabb eseményekről**

**ELŐADÓ:**

Druskoczi Tünde

polgármester

**Tisztelt Képviselő-testület!**

A lejárt határidejű képviselő-testületi határozatok végrehajtásáról az alábbiakban számolok be:

**Balatonberény Község Önkormányzata Képviselő-testületének 36/2024.(III.21.) határozata a napirend elfogadásáról**

Balatonberény Község Önkormányzat Képviselő-testülete a 2024. március 21-i nyilvános ülésének napirendjét az alábbiak szerint állapítja meg:

1. Jelentés a lejárt határidejű határozatok végrehajtásáról, tájékoztató a két ülés közötti fontosabb eseményekről

Előadó: Druskoczi Tünde polgármester

1. **A községi strand működéséről szóló önkormányzati rendelet felülvizsgálata I. forduló**

Előadó: Véghelyi Róbert ügyvezető

1. **A Balatonberényi Nonprofit Kft. Felügyelő Bizottsági tagjainak és könyvvizsgálójának megválasztása**

Előadó: Véghelyi Róbert ügyvezető

1. **A Közös Hivatal 2024. évi munkarendjének meghatározása**

Előadó: Takácsné dr. Simán Zsuzsanna jegyző

1. **Döntés a Balatonberény, József A. u. 23. szám alatti önkormányzati tulajdonú ingatlan értékesítéséről**

Előadó: Druskoczi Tünde polgármester

1. **Civil szervezetek 2024. évi működési támogatására benyújtott pályázatok bírálata**

Előadó: Druskoczi Tünde polgármester

1. **Balatonberény 2024. évi közbeszerzési tervének elfogadása**

Előadó: Druskoczi Tünde polgármester

1. **Döntés a TOP-Plusz 3.1.3-23 számú, „Helyi humán fejlesztések” című pályázati felhívásra pályázat benyújtásáról**

Előadó: Druskoczi Tünde polgármester

1. **Beszámoló a 2023. évi háziorvosi ellátásról és a védőnői tevékenységről**

Előadó: Dr. Belina Csaba háziorvos, Salamon Erzsébet Ágnes védőnő

1. **Keszthelyi Hivatásos Tűzoltóparancsnokság 2023. évi tevékenységéről szóló beszámoló elfogadása**

Előadó: Druskoczi Tünde polgármester

1. **PTKI Bizottság beszámolója a 2023. évi munkájáról**

Előadó: Gazda János PTKI Bizottság elnöke

1. **SZEKO Bizottság beszámolója a 2023. évi munkájáról**

Előadó: Salamon Erzsébet Ágnes SZEKO Bizottság elnöke

1. **A Balatonberényi Nonprofit Kft ügyvezetője díjazásának megállapítása**

Előadó: Druskoczi Tünde polgármester

1. **Politikai nyilatkozat gyermekvédelmi kezdeményezésre**

Előadó: Druskoczi Tünde polgármester

1. **Egyebek**

Előadó: Druskoczi Tünde polgármester

Határidő: 2024. március 21.

Felelős: Druskoczi Tünde polgármester

**Külön intézkedést nem igényelt.**

**Balatonberény Község Önkormányzata Képviselő-testületének 37/2024.(III.21.) határozata a lejárt határidejű határozatok végrehajtásáról és a két ülés közötti fontosabb eseményekről szóló beszámoló elfogadásáról**

a) Balatonberény Község Önkormányzat Képviselő-testülete a lejárt határidejű határozatok végrehajtásáról adott jelentést elfogadja.

Határidő: 2024. március 21.

Felelős: Druskoczi Tünde polgármester

b) Balatonberény Község Önkormányzat Képviselő-testülete a két ülés között végzett munkáról, fontosabb eseményekről, intézkedésekről adott beszámolót elfogadja.

Határidő. 2024. március 21.

Felelős: Druskoczi Tünde polgármester

**Intézkedést nem igényelt.**

**Balatonberény Község Önkormányzat Képviselő-testületének 38/2024.(III.21.) határozata a Balatonberényi Nonprofit Kft. felügyelő bizottsági tagjainak és könyvvizsgálójának megválasztásáról**

1. Balatonberény Község Önkormányzata Képviselő-testülete, mint alapító a Balatonberényi Nonprofit Korlátolt Felelősségű Társaság (8649 Balatonberény Kossuth tér 1.) **Felügyelő Bizottsága tagjainak határozott időre, 2024. április 1. napjától 2027. március 31. napjáig megválasztja:**

**Németh József Lászlóné, 8649 Balatonberény, Dózsa György utca 9. szám alatti,**

**Kovács János, 8649 Balatonberény Béke utca 34. szám alatti,**

**Pitvarosi Róbert, 8649 Balatonberény, Botond utca 4. szám alatti lakosokat.**

1. A Képviselő-testület, mint alapító a Balatonberényi Nonprofit Korlátolt Felelősségű Társaság (8649 Balatonberény Kossuth tér 1.) **könyvvizsgálói feladatainak ellátására határozott időre 2024. április 1. napjától 2027. március 31. napjáig megválasztja** a „PROFOR” Vállalkozási tanácsadó és Könyvelő Kft-t, könyvvizsgálatra kijelölt személyként **Starkné Rezeli Erzsébetet** (an: Ehardt Erzsébet) **8248 Nemesvámos, Dózsa Gy. u. 4. sz. alatti lakost** (kamarai engedély száma: 000734, vállalkozó engedély szám: ES 472686).
2. A képviselő-testület elrendeli, hogy jelen határozat a.) és b.) pontja szerinti személyi változások az alapító okirat módosításával kerüljenek átvezetésre a cégnyilvántartáson. A képviselő-testület felhatalmazza a polgármestert, valamint a társaság ügyvezetőjét, hogy a társaság vonatkozásában a szükséges okiratok elkészítésére, ellenjegyzésére, valamint az illetékes törvényszék cégbírósága előtti eljárás lefolytatására meghatalmazást, megbízást adjon dr. Berlik Zoltán ügyvéd (7400 Kaposvár, Zrínyi u. 75.) részére; továbbá a módosításhoz szükséges okiratokat az ügyvezető, valamint az alapító nevében a polgármester aláírja; felhatalmazzák az ügyvezetőt továbbá, hogy a könyvvizsgálóval a könyvvizsgálat ellátásához szükséges szerződést aláírja. Az ügyvezetőt feljogosítja arra, hogy a jogi képviselet körében megállapodjon a meghatalmazott jogi képviselővel azzal, hogy az ügyvédi munkadíj, a módosítással felmerülő egyéb, jogszabály alapján fizetendő költség és díj a társaság költségvetését terheli.

Határidő: 2024. március 31.

Felelős: Druskoczi Tünde polgármester és Véghelyi Róbert Kft ügyvezető

**Az ügyvezetőt a döntésről értesítettük, az alapító okirat módosítása folyamatban van.**

**Balatonberény Község Önkormányzata Képviselő-testületének 39/2024.(III.21.) határozata a Balatonkeresztúri Közös Önkormányzati Hivatal 2024. évi munkarendjéről**

Balatonberény Község Önkormányzata Képviselő-testülete a Balatonkeresztúri Közös Önkormányzati Hivatal **2024. ÉVI MUNKARENDJÉT**

1. egyrészt a közszolgálati tisztviselőkről szóló 2011. évi CXCIX. törvény 232. § (3) bekezdése alapján 2024. **augusztus 16. és 2024. december 23. napjára**,
2. másrészt az igazgatási szünetről szóló 2023. évi XXVI. törvény 7. § (1) bekezdés a) pontjának figyelembe vételével – tekintettel a 2024. évi igazgatási szünet elrendeléséről   szóló 537/2023. (XII. 6.) Korm. rendelet 1.§ (2) bekezdésében meghatározott időszakra is – **2024. december 30. napjától 2025. január 1**. napjáig terjedő időtartamra,
3. valamint **2024. július 1. napjára**

a Balatonkeresztúri Közös Önkormányzati Hivatal **zárva-tartásával JÓVÁHAGYJA.**

A képviselő-testület felkéri a jegyzőt a szükséges intézkedések megtételére.

Határidő: folyamatos

Felelős: Takácsné dr. Simán Zsuzsanna jegyző

**Külön intézkedést nem igényelt, a hivatal zárva tartását az aktuális időszakot megelőzően közzétesszük.**

**Balatonberény község Önkormányzat Képviselő-testületének 40/2024.(III.21.) határozata az önkormányzat tulajdonát képező Balatonberény, József A. u. 23. szám alatti ingatlan értékesítéséről**

1. Balatonberény Község Önkormányzat Képviselő-testülete az előterjesztésben foglaltakat megismerte, megtárgyalta és az önkormányzat tulajdonát képező Balatonberény, József A. u. 23. szám alatti ingatlan értékesítése mellett dönt.

b) A képviselő-testület felkéri a polgármestert, hogy a pályázati kiírást tegye közzé 30.000.000 Ft minimális vételárral és 2024. május 31-i benyújtási határidővel.

Határidő: pályázat közzétételére 15 nap

Felelős: Druskoczi Tünde polgármester

**A pályázati felhívás megjelentetése folyamatban van, a pályázatok benyújtásának határideje: június 30, a pályázatok bírálatára július hónapban rendkívüli képviselő-testületi ülés keretében kerül sor.**

**Balatonberény Község Önkormányzat Képviselő-testületének 41/2024.(III.21.) határozata a civil szervezetek 2024. évi pályázatainak bírálatáról**

1. Balatonberény Község Önkormányzat Képviselő-testülete a civil szervezetek 2024. évi támogatását – a benyújtott pályázatok, a rendelkezésre álló költségvetési keret és elkötelezettségek alapján – a következők szerint állapítja meg:

|  |  |  |
| --- | --- | --- |
| **Pályázó neve** | **Igényelt támogatás** | **Megítélt támogatás** |
| Balatonberényért Egyesület | 1.000.000 Ft | 500.000 Ft |
| Nyugdíjas Egyesület | 460.000 Ft | 400.000 Ft |
| Polgárőr és Önkéntes Tűzoltó Egyesület | 400.000 Ft | 200.000 Ft |
| Balatonberényi Községi Sportegyesület | 4.000.000 Ft  (ebből 800.000 Ft gk. üzemeltetés) | Működési költségekre: 3.000.000 Ft,  Gépjármű üzemeltetésére: 500.000 Ft |
| Vöröskereszt Balatonberényi Alapszervezete | 250.000 Ft | 150.000 Ft |
| Balatoni Vízi Polgárőr Egyesület | 200.000 Ft | 150.000 Ft |

b) A képviselő-testület felkéri a polgármestert, hogy a civil szervezeteket a döntésről értesítse, és egyúttal felhatalmazza a támogatási szerződések megkötésére.

Határidő: értesítésre 5 nap, támogatási szerződés megkötésére 15 nap.

Felelős: Druskoczi Tünde polgármester

c) A fennmaradó pályázati igényekről külön írásos kérelem benyújtása esetén a képviselő-testület a 2024. évi bevételek teljesülése függvényében a 2024. szeptember havi ülésén dönt.

Határidő: 2024. szeptember havi soros ülés

Felelős: Druskoczi Tünde polgármester

**A civil szervezetekkel a támogatási szerződést megkötöttük.**

**Balatonberény Község Önkormányzat Képviselő-testületének 42/2024.(III.21.) határozata az önkormányzat 2024. évi közbeszerzési tervének elfogadásáról**

Balatonberény Község Önkormányzat Képviselő-testülete Balatonberény Község Önkormányzat 2024. évi közbeszerzési tervét a következők szerint állapítom meg:

|  |  |  |  |  |
| --- | --- | --- | --- | --- |
| **A közbeszerzés tárgya** | **Irányadó eljárásrend** | **Tervezett eljárás fajtája** | **Eljárás megindításának tervezett időpontja** | **Szerződés teljesítésének várható időpontja** |
| Orvosi rendelő felújítása | nemzeti | A 2015. évi CXLIII. törvény (Kbt.) 112. § (1) bekezdés b) pont szerinti közbeszerzési eljárás | 2023.IV.n.év | 2025.II.n.év |
| Mise út felújítása | nemzeti | A 2015. évi CXLIII. törvény (Kbt.) 112. § (1) bekezdés b) pont szerinti közbeszerzési eljárás | 2023.III.n.év | 2024.III.n.év |

A fentiekben elfogadott közbeszerzési terv nyilvános. A tervet, az elfogadását követően – figyelemmel arra, hogy az nyilvános dokumentumnak minősül - az Önkormányzat hivatalos honlapján közzéteendő. Az Önkormányzat köteles továbbá a közbeszerzési tervet a Közbeszerzési Hatóság által működtetett Közbeszerzési Adatbázisban közzétenni.

A közbeszerzési tervtől eltérő közbeszerzés is lefolytatható, azonban a módosítási igény felmerülésekor a tervet módosítani kell, megadva a módosítás indokát is.

Jelen közbeszerzési tervet legalább 2029. december 31-ig meg kell őrizni, illetve a település honlapján a következő évi közbeszerzési terv jóváhagyásáig közzétenni.

Határidő: értelem szerint.

Felelős: Druskoczi Tünde polgármester

**A közbeszerzési terv közzétételre került.**

**Balatonberény Község Önkormányzat Képviselő-testületének 43/2024.(III.21.) határozata a TOP\_Plusz-3.1.3-23 számú, „Helyi humán fejlesztések" című pályázaton való részvételről**

1. Balatonberény Község Önkormányzatának Képviselő-testülete a szóbeli tájékoztatást megismerte, megtárgyalta és a TOP\_Plusz-3.1.3-23 számú, „Helyi humán fejlesztések" című pályázaton való részvétel mellett dönt.
2. A Képviselő-testület felkéri a polgármestert az a) pont szerinti cél megvalósítása érdekében a pályázati tervek elkészíttetésével és a pályázat benyújtásával.

Határidő: értelem szerint

Felelős: Druskoczi Tünde polgármester

**A pályázat előkészítése folyamatban van.**

**Balatonberény Község Önkormányzat Képviselő-testületének 44/2024.(III.21.) határozata Dr. Belina Csaba háziorvos és Salamon Erzsébet Ágnes védőnő 2023. évi tevékenységéről adott beszámolójának elfogadásáról**

Balatonberény Község Önkormányzat Képviselő-testülete Dr. Belina Csaba háziorvos és Salamon Erzsébet Ágnes védőnő által a 2023. évi tevékenységéről adott beszámolóját elfogadja.

Határidő: értesítésre 8 nap

Felelős: Druskoczi Tünde polgármester

**A háziorvost és védőnőt értesítettük a beszámoló elfogadásáról.**

**Balatonberény Község Önkormányzat Képviselő-testületének 45/2024.(III.21.) határozata a** **Keszthelyi Hivatásos Tűzoltóparancsnokság 2023. évi tevékenységéről szóló beszámoló elfogadásáról**

Balatonberény Község Önkormányzat Képviselő-testülete a Keszthelyi Hivatásos Tűzoltóparancsnokság 2023. évi tűzvédelmi tevékenységéről szóló beszámolót elfogadja.

Határidő: értesítésre 8 nap

Felelős: Druskoczi Tünde polgármester

**A tűzoltóparancsnok részére a képviselő-testület határozatát megküldtük.**

**Balatonberény Község Önkormányzat Képviselő-testületének 46/2024.(III.21.) határozata a Pénzügyi, Településfejlesztési, Környezetvédelmi és Idegenforgalmi Bizottság 2023. évi munkájáról szóló beszámoló elfogadásáról**

Balatonberény Község Önkormányzat Képviselő-testülete a Pénzügyi, Településfejlesztési, Környezetvédelmi és Idegenforgalmi Bizottság 2023. évi munkájáról szóló beszámolót elfogadja.

Határidő: bizottság elnökének értesítésére 3 nap

Felelős: Druskoczi Tünde polgármester

**A bizottság elnöke a döntésről értesült.**

**Balatonberény Község Önkormányzat Képviselő-testületének 47/2024.(III.21.) határozata a Szociális, Egészségügyi, Kulturális és Oktatási Bizottság 2023. évi munkájáról szóló beszámoló elfogadásáról**

Balatonberény Község Önkormányzat Képviselő-testülete a Szociális, Egészségügyi, Kulturális és Oktatási Bizottság 2023. évi munkájáról szóló beszámolót elfogadja.

Határidő: bizottság elnökének értesítésére 3 nap

Felelős: Druskoczi Tünde polgármester

**A bizottság elnöke a döntésről értesült.**

**Balatonberény Község Önkormányzat Képviselő-testületének 48/2024.(III.21.) határozata a Balatonberényi Nonprofit Kft ügyvezetője díjazásának megállapításáról**

Balatonberény Község Önkormányzat Képviselő-testülete, mint a Balatonberényi Nonprofit Kft. alapítója Véghelyi Róbert ügyvezető díjazását 2024. január 1. napjától kezdődően havi bruttó 550.000 Ft-ban állapítja meg. A bérköltséget a Kft. 2024. évi költségvetésében kell biztosítani.

Határidő: ügyvezető értesítésére 3 nap

Felelős: Druskoczi Tünde polgármester

**A testület határozatát az ügyvezető részére átadtuk.**

**Balatonberény Község Önkormányzat Képviselő-testületének 49/2024.(III.21.) határozata a gyermekek biztonságának és védelmének fontosságáról**

Önkormányzatunk egyetért Magyarország Kormányának minden olyan törekvésével, amely a családban élő, vagy a gyermekvédelmi rendszerben felnőni kénytelen gyermekek épségét óvja és biztonságát növeli.

Egyetértünk továbbá minden olyan jogalkotói törekvéssel, amely a gyermekek kárára erőszakos cselekményt elkövetők, vagy az azokat segítő személyek büntetési tételeinek növelését célozza.

Egyetértünk azzal, hogy Magyarországon legyen Európában a legszigorúbb gyermekvédelmi rendszer.

Határidő: azonnal

Felelős: Druskoczi Tünde polgármester

**A határozatot Móring József Attila országgyűlési képviselő részére továbbítottuk.**

**Balatonberény Község Önkormányzat Képviselő-testületének 50/2024.(III.21.) határozata a Balatoni Szövetség támogatásáról**

Balatonberény Község Önkormányzat Képviselő-testülete a Balatoni Szövetséget a 120 éves évforduló méltó megünneplése céljából 50.000 Ft-tal támogatja a 2024. évi költségvetésének tartaléka terhére.

Határidő: értesítésre 2024. április 5-ig

Felelős: Druskoczi Tünde polgármester

**A Balatoni Szövetséget a döntésről értesítettük, a támogatási szerződés megkötése folyamatban van.**

**BESZÁMOLÓ A KÉT ÜLÉS KÖZÖTTI FONTOSABB ESEMÉNYEKRŐL**

Az MNV Zrt. munkatársai 2024. március 26. napján lefolytatott közös helyszíni bejárás során megtekintették a Balatonberény külterület 02/16 hrsz-ú vízparti ingatlant.

A helyszíni szemlén tapasztaltak alapján az a lehetőség merült fel, hogy Balatonberény Község Önkormányzatának ingyenes használatra irányuló kérelmét strand funkció helyett közterület funkcióra módosítva küldjük meg az MNV Zrt. részére.

A módosított kérelmet április 10-én megküldtük.

Március 28-án Balatonberény turisztikai marketing tervének megvitatására került sor a meghívást elfogadó helyi turisztikai szereplőkkel.

Előzetes szakmai egyeztetés céljából az Építési és Közlekedési Minisztérium Településtervezési és Területrendezési Főosztálya megküldte az előkészítés alatt álló, Balatonberényre vonatkozó Vízparti Terv tervezetét. Április 4-én került sor a személyes egyeztetésre, ahol a települési főépítésszel és a műszaki ügyintéző kollégával együtt előterjesztettük a javaslatainkat és kéréseinket. Az egyeztetésen elhangzottak miniszteri döntés után visszamutatásra kerülnek.

Az Állami Számvevőszék – 2024. évi ellenőrzési terve alapján – megkezdte Balatonberény község vonatkozásában a Balatonkeresztúri Közös Önkormányzati Hivatalnál „Az önkormányzatok helyi adóztatási tevékenységének ellenőrzése – Ingatlanadóztatás” című ellenőrzését. Az ÁSZ-ellenőrök április 16-án személyes beszélgetésre érkeznek és a polgármesterrel kívánnak találkozni.

2024-benis meghirdetésre került az Energiaügyi Minisztérium támogatásával a „TeSzedd! – Önkéntesen a tiszta Magyarországért” akció, ami hazánk legnagyobb önkéntes hulladékszedési mozgalma. Az idei TeSzedd! akcióra 2024. április 22-28. között kerül sor, szervezője és koordinátora a Nemzeti Hulladékgazdálkodási Koordináló és Vagyonkezelő Zrt. (NHKV Zrt.). Az egész országra kiterjedő kampány célja, hogy önkéntes megmozdulás keretében közösen varázsoljuk tisztábbá környezetünket. Balatonberény Község Önkormányzata nevében csatlakoztunk a kezdeményezéshez, községünkben április 27-ére hirdettük meg a szemétszedést.

**Határozati javaslat**

**Balatonberény község Önkormányzat Képviselő-testületének ../2024.(IV.25.) határozata a lejárt határidejű határozatok végrehajtásáról és a két ülés közötti fontosabb eseményekről szóló beszámoló elfogadásáról**

a) Balatonberény Község Önkormányzat Képviselő-testülete a lejárt határidejű határozatok végrehajtásáról adott jelentést elfogadja.

Határidő: 2024. április 25.

Felelős: Druskoczi Tünde polgármester

b) Balatonberény Község Önkormányzat Képviselő-testülete a két ülés között végzett munkáról, fontosabb eseményekről, intézkedésekről adott beszámolót elfogadja.

Határidő. 2024. április 25.

Felelős: Druskoczi Tünde polgármester

Balatonberény, 2024. április 18.

Druskoczi Tünde sk.

polgármester