# ELŐTERJESZTÉS



**BALATONBERÉNY KÖZSÉG**

**ÖNKORMÁNYZATA**

## KÉPVISELŐ-TESTÜLETÉNEK

2024. április 25-i

NYILVÁNOS ÜLÉSÉRE

**TÁRGY:**

**Balatonberény, Bartók B. u. 6/C. szám alatti lakás bérleti ügye**

**ELŐADÓ:**

**Véghelyi Róbert**

**Kft. ügyvezető**

**Tisztelt Képviselő-testület!**

A Bartók Béla utca 6/C alatti önkormányzati lakás és garázs bérlője Orsós László Benjámin 2021. május 1. óta. Három éves határozott idejű lakásbérleti szerződés lett kötve a bérlővel, amely 2024. április 30-án lejár. A lakásban a bérlő a feleségével és a gyermekével lakik. A bérlő 2024. április 16-án kérelmet intézett felém, amelyben kéri, hogy hosszabbítsuk meg a bérleti szerződést.

Bérbeadóként támogatom a kérelmet, a bérlő megbízható, jól dolgozik, a Kft.-nél képzeli el a jövőjét, a számláit rendszeresen fizeti, családjával él a lakásban, a gyermeke a balatonberényi óvodába jár. Jelenleg bérleti díjként a lakásra 38.000,-Ft-ot (áfa mentes), míg a garázsra 3520,-Ft+ÁFA összeget fizet havonta.

**Határozati javaslat:**

*Balatonberény Község Önkormányzatának Képviselő-testülete Orsós László Benjáminnak, mint a Balatonberény Bartók Béla utca 6/C alatti önkormányzati lakás bérlőjének a lakásbérleti szerződés meghosszabbítása iránti kérelmét megismerte és megtárgyalta. Mint az ingatlan tulajdonosa és a bérlőkijelölési jog gyakorlója, további 3 évvel Orsós László Benjámint jelöli ki az ingatlan és a garázs bérlőjeként változatlan szerződési feltételekkel. A Képviselő-testület felkéri a Balatonberényi Nonprofit Kft. ügyvezetőjét a bérleti szerződés meghosszabbítására.*

Határidő: ügyvezető értesítése 3 nap

Felelős: Druskoczi Tünde polgármester

Balatonberény, 2024.04.17.

Véghelyi Róbert sk.

ügyvezető